จากนั้น คุณหญิงทิพาวดี ได้ชี้แจงว่า มติ ครม.เมื่อวันที่ 27 กุมภาพันธ์ เป็นแค่การเตรียมการ เพราะยังไม่ถึงวันครบกำหนด (6 มี.ค.) จึงยังไม่ทราบว่าไอทีวีจะนำเงินมาจ่ายสปน.หรือไม่ แต่หากไอทีวีไม่จ่ายตามกำหนด สิ่งที่รัฐจะได้รับคือ คลื่นความถี่ยูเอชเอฟและสิทธิทรัพย์สินทั้งหมดตามสัญญาสัมปทาน ส่วนข่าวเกี่ยวกับพนักงานนั้น เป็นเพียงการเตรียมการเท่านั้น ไม่ใช่การโอบอุ้ม"การดำเนินการแก้ไขปัญหาไอทีวี ดิฉันยังถนอมคำพูดค่อนข้างมาก บางครั้งเราต้องอุ้มหลายๆ เรื่องไว้ ต้องยอมให้คนอื่นว่าเรา ซึ่งเราก็มีความอดทนพอสมควร เพราะอายุมากแล้วผ่านโลกมามากแล้ว เรื่องไอทีวีขอย้ำว่ารัฐจำเป็นต้องดำเนินการตามเงื่อนไขของกฎหมาย และพยายามตอบคำถามทุกเรื่องให้ชัดเจนด้วยความระมัดระวัง ซึ่งยังจำเป็นต้องประคองทุกอย่างเอาไว้ ขณะมีเงื่อนไขสัญญาที่ต้องดำเนินการเช่นเดียวกันด้วย" คุณหญิงทิพาวดี กล่าวตลาดหลักทรัพย์รอผลสรุป
คุณหญิงทิพาวดีได้ชี้แจงว่ามติ ครม.เมื่อวันที่เท่าไร 
27 กุมภาพันธ์